ai4bharat/Pralekha huggingface dataset:
ഭവന, നഗരദാരിദ്ര ലഘൂകരണ മന്ത്രാലയം
അഖിലേന്ത്യ തലത്തിലെ നാലാം വട്ട മത്സരത്തില് നൂറ് സ്മാര്ട്ട് സിറ്റികള് കൂടി തിരഞ്ഞെടുത്തു
10,116 കോടി രൂപയുടെ 534 പദ്ധതികള് പൂര്ത്തിയാക്കി
43,493 കോടി രൂപയ്ക്കുള്ള 1,177 പദ്ധതികളുടെ നിര്മ്മാണം ആരംഭിച്ചു
കേന്ദ്ര ഭവന നിര്മ്മാണ നഗരകാര്യ മന്ത്രാലയത്തിന്റെ സ്മാര്ട്ട് സിറ്റി ദൗത്യവുമായി ബന്ധപ്പെട്ട അഖിലേന്ത്യാ മത്സരത്തിന്റെ നാലാം റൗണ്ടില് നൂറ് സ്മാര്ട്ട് സിറ്റികള് കൂടി തിരഞ്ഞെടുത്തു. ഈ നൂറ് നഗരങ്ങളിലും പ്രത്യേക ഉദ്ദേശ്യ സംവിധാനം  മുഖേനയായിരിക്കും പദ്ധതി പൂര്ത്തിയാക്കുക.
സ്മാര്ട്ട് സിറ്റി ദൗത്യം ആരംഭിച്ച് ഇതുവരെയായി രണ്ട് ലക്ഷത്തിലധികം കോടി രൂപയ്ക്കുള്ള 5151 പദ്ധതികള് ഇപ്പോള് നിര്മ്മാണത്തിന്റെ വിവിധ ഘട്ടങ്ങളിലാണ്. 10,116 കോടി രൂപയ്ക്കുള്ള 534 പദ്ധതികളുടെ നിര്മ്മാണം പൂര്ത്തിയായി 43,493 കോടി രൂപയുടെ 1177 പദ്ധതികളുടെ നിര്മ്മാണം ആരംഭിച്ചു. 38,207 കോടി രൂപയ്ക്കുള്ള 677 പദ്ധതികളുടെ ലേല നടപടികള് ആരംഭിച്ചിട്ടുണ്ട്.
(ഇക്കൊല്ലം ജൂലൈയില് ആരംഭിച്ച ഇന്ത്യന് സ്മാര്ട്ട് സിറ്റി ഫെല്ലോഷിപ്പ് പ്രോഗ്രാമില് ഇതുവരെ മൂവായിരം അപേക്ഷകള് ലഭിച്ചിട്ടുണ്ട്. നഗരാസൂത്രണം, നഗര രൂപകല്പ്പന, എഞ്ചിനീയറിംഗ്, ഐ.ടി, നഗര ഗതാഗതം മുതലായ വിഷയങ്ങളിലാണ് ഫെല്ലോഷിപ്പ് നല്കുക.
ND MRD - 954
സാംസ്കാരിക മന്ത്രാലയം
'ലൈഫ് ഇൻ മിനിയേച്ചർ പദ്ധതി' കേന്ദ്ര സാംസ്കാരിക, വിനോദ സഞ്ചാര വകുപ്പ് സഹമന്ത്രി ശ്രീ പ്രഹ്ലാദ് സിങ് പട്ടേൽ ഓൺലൈനായി ഉദ്ഘാടനം ചെയ്തു
ഡൽഹിയിലെ നാഷണൽ മ്യൂസിയം, കേന്ദ്ര സാംസ്കാരിക മന്ത്രാലയം, ഗൂഗിൾ ആർട്സ് ആൻഡ് കൾച്ചർ എന്നിവ സഹകരിച്ചുള്ള' ലൈഫ് ഇൻ മിനിയേച്ചർ' എന്ന പദ്ധതി കേന്ദ്ര സാംസ്കാരിക വകുപ്പ് സഹമന്ത്രി ശ്രീ പ്രഹ്ലാദ് സിംഗ് പട്ടേൽ വിർച്യുൽ ആയി ഉദ്ഘാടനം ചെയ്തു.
(ലോകമെമ്പാടുമുള്ള ജനങ്ങൾക്ക് ന്യൂഡൽഹി നാഷണൽ മ്യൂസിയത്തിലെ നൂറുകണക്കിന് മിനിയേച്ചർ പെയിന്റിങ്ങുകൾ ഗൂഗിൾ ആർട്സ് ആൻഡ് കൾച്ചർ വഴി ഓൺലൈനായി കാണാൻ 'ലൈഫ് ഇൻ മിനിയേച്ചർ പദ്ധതി' അവസരമൊരുക്കുമെന്ന് മന്ത്രി പറഞ്ഞു. മെഷീൻ ലേണിങ്, ഓഗ്മെന്റഡ് റിയാലിറ്റി, ഹൈ ഡെഫനിഷൻ റോബോട്ടിക് ക്യാമറകൾ ഉപയോഗിച്ചുള്ള ഡിജിറ്റൈസേഷൻ തുടങ്ങിയ സാങ്കേതിക വിദ്യകൾ ഉപയോഗിച്ചാണ് ഈ പ്രത്യേക കലാസൃഷ്ടികളെ പുതു രീതിയിൽ ലോകത്തിനുമുന്നിൽ പ്രദർശിപ്പിക്കുന്നത്.
ഗൂഗിൾ ആർട്സ് ആൻഡ് കൾച്ചർ ആപ്പിൽ, ആദ്യ ഓഗ്മെന്റഡ് റിയാലിറ്റി അധിഷ്ഠിത ആർട്ട് ഗ്യാലറി കാണാനാകും.പരമ്പരാഗത ഇന്ത്യൻ വാസ്തുശില്പ മാതൃകയിലുള്ള ഈ ഗ്യാലറിയിൽ യഥാർത്ഥ വലിപ്പത്തിലുള്ള വെർച്വൽ ഇടമാണ് ഉള്ളത്. ആസ്വാദകന് ഇതിലൂടെ നടന്ന് കയറി ഇഷ്ടപ്പെട്ട മിനിയേച്ചർ പെയിന്റിംഗ്കൾ തിരഞ്ഞെടുക്കാം.
ആഭ്യന്തരകാര്യ മന്ത്രാലയം
അഗ്നിപഥ് യോജന പ്രവേശത്തിന്റെ പ്രായപരിധി വർധിപ്പിച്ച പ്രധാന മന്ത്രിയെ ,ആഭ്യന്തര മന്ത്രി നന്ദി അറിയിച്ചു.
ന്യൂ ഡെൽഹി : ജൂൺ 17 ,2022
അഗ്നിപഥ് യോജന'യുടെ ആദ്യ വർഷത്തിൽ രണ്ട് വർഷത്തെ ഇളവ് നൽകി പരമാവധി പ്രവേശന പ്രായം 21 വയസ്സിൽ നിന്ന് 23 ആക്കി ഉയർത്താനുള്ള അനുഭാവപൂർണമായ തീരുമാനമെടുത്തതിന് പ്രധാനമന്ത്രി ശ്രീ നരേന്ദ്ര മോദിയോട് കേന്ദ്ര ആഭ്യന്തര മന്ത്രി ശ്രീ അമിത് ഷാ നന്ദി അറിയിച്ചു.
(കഴിഞ്ഞ രണ്ട് വർഷമായി തുടരുന്ന കോവിഡ് -19 മഹാമാരി കരസേനയിലെ റിക്രൂട്ട്മെന്റ് പ്രക്രിയയെ ബാധിച്ചതായി കേന്ദ്ര ആഭ്യന്തര മന്ത്രി തന്റെ ട്വീറ്റർ സന്ദേശത്തിൽ പറഞ്ഞു.അതുകൊണ്ട് തന്നെ വലിയൊരു വിഭാഗം യുവാക്കൾക്ക് ഈ തീരുമാനം പ്രയോജനകരമാവുമെന്നും, അദ്ദേഹം കൂട്ടിച്ചേർത്തു
രാജ്യരക്ഷാ മന്ത്രാലയം
സൈനിക് സ്കൂളുകളിൽ പെൺകുട്ടികളുടെ പ്രവേശനം
2021-2022 അധ്യയന വര്ഷം മുതൽ, രാജ്യത്തുടനീളമുള്ള 33 സൈനിക് സ്കൂളുകളിലും, പെൺകുട്ടി കേഡറ്റുകളെ പ്രവേശിപ്പിക്കുന്നത് ആരംഭിച്ചിട്ടുണ്ട്. 312 പെൺകുട്ടി കേഡറ്റുകളെ 33 സൈനിക് സ്കൂളുകളിലായി ആറാം ക്ലാസിലേക്ക് പ്രവേശിപ്പിച്ചിട്ടുണ്ട്. കഴക്കൂട്ടം സൈനിക് സ്കൂളിൽ 10 പെൺകുട്ടി കേഡറ്റുകളെ പ്രവേശിപ്പിച്ചിട്ടുണ്ട്.
ഈ വിവരം രാജ്യ രക്ഷ മന്ത്രി ശ്രീ അജയ് ഭട്ട് രാജ്യ സഭയിൽ രേഖ മൂലമുള്ള മറുപടിയിൽ നൽകിയതാണ്.
|
|
Sl No
|
|
Name of Sainik School
|
|
Number of Girl Cadets
|
|
-
|
|
Amaravathinagar
|
|
10
|
|
-
|
|
Ambikapur
|
|
9
|
|
-
|
|
Amethi
|
|
6
|
|
-
|
|
Balachadi
|
|
10
|
|
-
|
|
Bhubaneswar
|
|
10
|
|
-
|
|
Bijapur
|
|
10
|
|
-
|
|
Chandrapur
|
|
10
|
|
-
|
|
Chhingchhip
|
|
9
|
|
-
|
|
Chittorgarh
|
|
10
|
|
-
|
|
East Siang
|
|
10
|
|
-
|
|
Ghorakhal
|
|
9
|
|
-
|
|
Goalpara
|
|
10
|
|
-
|
|
Gopalganj
|
|
10
|
|
-
|
|
Imphal
|
|
10
|
|
-
|
|
Jhansi
|
|
9
|
|
-
|
|
Jhunjhunu
|
|
10
|
|
-
|
|
Kalikiri
|
|
9
|
|
-
|
|
Kapurthala
|
|
10
|
|
-
|
|
Kazhakootam
|
|
10
|
|
-
|
|
Kodagu
|
|
10
|
|
-
|
|
Korukonda
|
|
10
|
|
-
|
|
Kunjpura
|
|
10
|
|
-
|
|
Mainpuri
|
|
6
|
|
-
|
|
Nagrota
|
|
8
|
|
-
|
|
Nalanda
|
|
10
|
|
-
|
|
Punglwa
|
|
10
|
|
-
|
|
Purulia
|
|
10
|
|
-
|
|
Rewa
|
|
10
|
|
-
|
|
Rewari
|
|
9
|
|
-
|
|
Sambalpur
|
|
10
|
|
-
|
|
Satara
|
|
10
|
|
-
|
|
Sujanpur Tira
|
|
10
|
|
-
|
|
Tilaiya
|
|
8
|
|
|
|
Total
|
|
312
ആരോഗ്യ, കുടുംബക്ഷേമ മന്ത്രാലയം
25.60 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 11, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 25.60 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 24,44,06,096 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.17 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 38 ലക്ഷത്തിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
RRTN
(
വിദ്യാഭ്യാസ മന്ത്രാലയം
കലാ ഉത്സവ് 2020 ന്റെ സമാപനചടങ്ങിനെ കേന്ദ്ര വിദ്യാഭ്യാസ മന്ത്രി അഭിസംബോധന ചെയ്തു
(ന്യൂഡൽഹി , ജനുവരി 28,2021
കേന്ദ്ര വിദ്യാഭ്യാസ മന്ത്രി ശ്രീ രമേശ് പോഖ്രിയാൽ നിഷാങ്ക് ഇന്ന് കലാ ഉത്സവ് 2020 ന്റെ സമാപനചടങ്ങിനെ അഭിസംബോധന ചെയ്തു. പ്രധാനമന്ത്രി ശ്രീ നരേന്ദ്ര മോദിയുടെ കാഴ്ചപ്പാട് യാഥാർഥ്യമാക്കി കൊണ്ട് ഏക് ഭാരത് ശ്രേഷ്ഠ ഭാരതിന്റെ സത്തയ്ക്ക് കലാ ഉത്സവ് ശരിയായ ദിശയും രൂപവും നൽകിയെന്ന് ചടങ്ങിനെ അഭിസംബോധന ചെയ്യവേ ശ്രീ പൊക്രിയാൽ പറഞ്ഞു.
കലാ ഉത്സവ് 2020 ൽ തദ്ദേശീയമായ കളിപ്പാട്ടങ്ങളും നാടൻ കളികളും അവതരിപ്പിച്ചതിനെ അഭിനന്ദിച്ച അദ്ദേഹം അത് 'വോക്കൽ ഫോർ ലോക്കൽ' നെ പ്രോത്സാഹിപ്പിക്കുന്നുവെന്നും ചൂണ്ടിക്കാട്ടി.
സ്കൂൾ വിദ്യാഭ്യാസ-സാക്ഷരതാ വകുപ്പിന്റെയും എൻസിഇആർടിയുടെയും ആഭിമുഖ്യത്തിൽ സംഘടിപ്പിച്ച കലാ ഉത്സവ് 2020– 2021 ജനുവരി 10 ന് ഓൺലൈനായാണ് ആരംഭിച്ചത്. വിവിധ സംസ്ഥാനങ്ങൾ, കേന്ദ്രഭരണ പ്രദേശങ്ങൾ, കേന്ദ്രീയ വിദ്യാലയ സംഗതൻ,നവോദയ വിദ്യാലയ സമിതി സ്കൂളുകൾ എന്നിവിടങ്ങളിൽ നിന്ന് ആകെ 35 ടീമുകൾ കലാ ഉത്സവ് 2020 ൽ സംബന്ധിച്ചു. 576 കുട്ടികൾ കഴിവുകൾ പ്രകടിപ്പിച്ചു. 2021 ജനുവരി 11 മുതൽ 22 വരെ കലാ ഉത്സവ് 2020ന്റെ മത്സരങ്ങൾ നടത്തി.
കലാ ഉത്സവ് 2020 ന്റെ ഫലം അറിയാൻ ഇവിടെ ക്ലിക്കുചെയ്യുക https://static.pib.gov.in/WriteReadData/userfiles/KU%202020%20result.pdf
പ്രധാനമന്ത്രിയുടെ ഓഫീസ്
ശ്രീ. അജിത് ജോഗിയുടെ നിര്യാണത്തില് പ്രധാനമന്ത്രി അനുശോചിച്ചു
മുന് ഛത്തീസ്ഗഢ് മുഖ്യമന്ത്രി ശ്രീ. അജിത് ജോഗിയുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'പൊതുജന സേവനം ചെയ്യാന് ശ്രീ. അജിത് ജോഗിക്കു വലിയ ഉല്സാഹമായിരുന്നു. ഈ താല്പര്യം നല്ല ഉദ്യോഗസ്ഥനായും നല്ല രാഷ്ട്രീയ നേതാവായും പ്രവര്ത്തിക്കുന്നതിന് അദ്ദേഹത്തിനു സഹായകമായി. പാവങ്ങളുടെ, പ്രത്യേകിച്ചു ഗോത്രവര്ഗക്കാരുടെ ജീവിതത്തില് ഗുണകരമായ പരിവര്ത്തനം സൃഷ്ടിക്കുന്നതിനായി അദ്ദേഹം യത്നിച്ചു. അദ്ദേഹത്തിന്റെ നിര്യാണം ദുഃഖിപ്പിക്കുന്നു. കുടുംബാംഗങ്ങളെ അനുശോചനം അറിയിക്കുന്നു. ആത്മാവിനു നിത്യശാന്തി നേരുന്നു', പ്രധാനമന്ത്രി പറഞ്ഞു.
(
പരിസ്ഥിതി, വനം മന്ത്രാലയം
ലോകത്തിലെ ഏറ്റവും വലിയ കടുവ നിരീക്ഷണത്തിനുള്ള ഗിന്നസ് ലോക റെക്കോർഡ്, ആഗോള കടുവ ദിനതലേന്ന് ഇന്ത്യയിലെ ജനങ്ങൾക്ക് കേന്ദ്ര പരിസ്ഥിതി മന്ത്രി ശ്രീ പ്രകാശ് ജാവദേക്കർ സമർപ്പിക്കും
വന്യജീവി നിരീക്ഷണത്തിനായുള്ള ലോകത്തിലെ ഏറ്റവും വലിയ ക്യാമറ ട്രാപ്പ് സർവ്വേ എന്ന ഗിന്നസ് ലോക റെക്കോർഡ്, കേന്ദ്ര പരിസ്ഥിതി മന്ത്രി ശ്രീ പ്രകാശ് ജാവദേക്കർ ആഗോള കടുവാ ദിന തലേന്ന് രാജ്യത്തെ ജനങ്ങൾക്ക് സമർപ്പിക്കും. കടുവകളുടെ എണ്ണം കണക്കാക്കുന്നതിൽ ഇന്ത്യ നടത്തിയ പരിശ്രമങ്ങൾക്കുള്ള ബഹുമതിയായാണ് ഗിന്നസ് പുരസ്കാരം ലഭിച്ചത്.
ന്യൂഡൽഹിയിലെ നാഷണല് മീഡിയ സെന്ററില് നടക്കുന്ന പരിപാടി നാളെ രാവിലെ 11 മുതൽ https://youtu.be/526Dn0T9P3Eഎന്ന ലിങ്കിൽ തൽസമയം സംപ്രേഷണം ചെയ്യും. രാജ്യത്തുടനീളമുള്ള 500 പേർ പരിപാടിയിൽ പങ്കെടുക്കുമെന്നാണ് പ്രതീക്ഷിക്കുന്നത്.
പുതിയ വെബ്സൈറ്റും, ദേശീയ കടുവ സംരക്ഷണ അതോറിറ്റിയുടെ ഔട്ട്റീച്ച് ലേഖനവുംകേന്ദ്ര മന്ത്രി ചടങ്ങിൽ അവതരിപ്പിക്കും.(Visitor Counter : 183
പരിസ്ഥിതി, വനം മന്ത്രാലയം
കടുവ സംരക്ഷണത്തെക്കുറിച്ചുള്ള നാലാമത് ഏഷ്യ മന്ത്രിതല സമ്മേളനത്തിൽ ഇന്ത്യയുടെ പ്രസ്താവനയുമായി ശ്രീ ഭൂപേന്ദർ യാദവ്
പ്രകൃതിവിഭവങ്ങളെ ആശ്രയിക്കുന്ന സമൂഹം കടുവ സംരക്ഷണത്തിന്റെ നിർണ്ണായക വശമാണെന്നും ഇന്ത്യയുടെ 'കടുവ അജണ്ട'യിൽ 'ജനകീയ അജണ്ട' പ്രമുഖ സ്ഥാനത്താണെന്നും പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ് പറഞ്ഞു. ഗ്ലോബൽ ടൈഗർ റിക്കവറി പ്രോഗ്രാമിന്റെ പുരോഗതിയും കടുവ സംരക്ഷണത്തിനുള്ള പ്രതിബദ്ധതയും അവലോകനം ചെയ്യുന്നതിനുള്ള സുപ്രധാന പരിപാടിയായ കടുവ സംരക്ഷണത്തെക്കുറിച്ചുള്ള നാലാമത് നാലാമത് ഏഷ്യ മന്ത്രിതല സമ്മേളനത്തിൽ സംസാരിക്കുകയായിരുന്നു മന്ത്രി.
കടുവ സംരക്ഷണത്തെക്കുറിച്ചുള്ള നാലാമത് ഏഷ്യ മന്ത്രിതല സമ്മേളനം സംഘടിപ്പിച്ചതിന് മലേഷ്യൻ ഗവൺമെന്റിനെയും ഗ്ലോബൽ ടൈഗർ ഫോറത്തെയും  രാജ്യത്തിന്റെ പ്രസ്താവനയിൽ ശ്രീ യാദവ് അഭിനന്ദിച്ചു.
ഈ വർഷം അവസാനം റഷ്യയിലെ വ്ലാഡിവോസ്റ്റോക്കിൽ നടക്കുന്ന ആഗോള കടുവ ഉച്ചകോടിക്ക് മുന്നോടിയായി, ന്യൂ ഡൽഹി പ്രഖ്യാപനത്തിന് അന്തിമരൂപം നൽകാൻ ടൈഗർ റേഞ്ച് രാജ്യങ്ങൾക്ക് ഇന്ത്യ സൗകര്യമൊരുക്കുമെന്ന് മന്ത്രി പറഞ്ഞു. 2010-ൽ ന്യൂ ഡൽഹിയിൽ നടന്ന "പ്രീ-ടൈഗർ സമ്മിറ്റ്" യോഗത്തിലാണ് ആഗോള കടുവ ഉച്ചകോടിക്കുള്ള കടുവ സംരക്ഷണത്തെക്കുറിച്ചുള്ള കരട് പ്രഖ്യാപനത്തിന് അന്തിമരൂപം നൽകിയത്.
ലക്ഷ്യമിട്ടിരുന്ന 2022-ന് 4 വർഷം മുമ്പ്, 2018-ൽ തന്നെ കടുവകളുടെ എണ്ണം ഇരട്ടിയാക്കുകയെന്ന നേട്ടം ഇന്ത്യ കൈവരിച്ചതായി പ്രഖ്യാപിച്ച ശ്രീ യാദവ്, ഇന്ത്യയുടെ കടുവാ സംരക്ഷണ വിജയത്തിന്റെ മാതൃക ഇപ്പോൾ മറ്റ് വന്യജീവികളുടെ കാര്യത്തിലും ആവർത്തിക്കുകയാണെന്ന് അറിയിച്ചു. രാജ്യത്ത് ചീറ്റയെ പുനരവതരിപ്പിക്കാനുള്ള പദ്ധതി അന്തിമഘട്ടത്തിലാണ്.
കടുവ സംരക്ഷണത്തിനുള്ള ബജറ്റ് വിഹിതം 2014-ലെ 185 കോടി രൂപയിൽ നിന്ന് 2022-ൽ 300 കോടി രൂപയായി വർധിച്ചിട്ടുണ്ടെന്നും ഇന്ത്യയിലെ 14 ടൈഗർ റിസർവുകൾക്ക് അന്താരാഷ്ട്ര CA|TS അംഗീകാരം ലഭിച്ചിട്ടുണ്ടെന്നും മന്ത്രി പറഞ്ഞു.
കടുവ സംരക്ഷണത്തിന്റെ പ്രധാന സ്തംഭം മുൻനിരയിലെ ജീവനക്കാരാണെന്നും അതിനാൽ e-Sharm - ന് കീഴിൽ ഓരോ കരാർ/താത്കാലിക തൊഴിലാളികൾക്കും 2 ലക്ഷം രൂപ ഇൻഷുറൻസ് പരിരക്ഷയും ആയുഷ്മാൻ യോജന പ്രകാരം 5 ലക്ഷം രൂപ ആരോഗ്യ പരിരക്ഷയും നൽകിയിട്ടുണ്ടെന്നും മന്ത്രി പറഞ്ഞു.
ടൈഗർ റേഞ്ച് രാജ്യങ്ങളുടെ ഗവൺമെന്റ് തല വേദിയായ ഗ്ലോബൽ ടൈഗർ ഫോറത്തിന്റെ സ്ഥാപകാംഗമാണ് ഇന്ത്യ.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ ട്രിപ്പിൾ ജംപിൽ വെങ്കലം നേടിയ കായികതാരം പ്രവീൺ ചിത്രയെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ പുരുഷന്മാരുടെ ട്രിപ്പിൾ ജമ്പ് ഇനത്തിൽ വെങ്കല മെഡൽ നേടിയ കായികതാരം പ്രവീൺ ചിത്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അദ്ദേഹം എക്സിൽ പോസ്റ്റ് ചെയ്തു:
"അത്ലറ്റിക്സിൽ ശ്രദ്ധേയമായ മറ്റൊരു നേട്ടം!
പുരുഷന്മാരുടെ ട്രിപ്പിൾ ജമ്പ് ഇനത്തിൽ വെങ്കല മെഡൽ നേടിയ പ്രവീൺ ചിത്രയ്ക്ക് വലിയ അഭിനന്ദനങ്ങൾ.
ഇന്നത്തെ ഈ മികച്ച പ്രകടനം നമ്മുടെ രാഷ്ട്രത്തിന് മഹത്വം നേടി തന്നു
NS
(
പ്രധാനമന്ത്രിയുടെ ഓഫീസ്
ത്രിപുരയിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
ത്രിപുരയിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
" സംസ്ഥാന രൂപീകരണ ദിനത്തിൽ, ത്രിപുരയിലെ ജനങ്ങൾക്ക് ആശംസകൾ. ത്രിപുരയുടെ വളർച്ചയുടെ പാതയിൽ കഴിഞ്ഞ 5 വർഷം ശ്രദ്ധേയമാണ്. കൃഷിയിൽ നിന്ന് വ്യവസായത്തിലേക്കും വിദ്യാഭ്യാസത്തിലേക്കും ആരോഗ്യത്തിലേക്കും സംസ്ഥാനം വലിയ പരിവർത്തനം കണ്ടു. വരും കാലങ്ങളിലും ഈ പ്രവണത തുടരട്ടെ. ."
On their Statehood Day, best wishes to the people of Tripura. The last 5 years have been remarkable for Tripura’s growth trajectory. From agriculture to industry, education to health, the state has seen great transformation. May this trend continue in the coming times.
— Narendra Modi  January 21, 2023
ആരോഗ്യ, കുടുംബക്ഷേമ മന്ത്രാലയം
ഇതുവരെ 202.97 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 16, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 202.97 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
3.94 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
റോഡ് ഗതാഗത, ഹൈവേ മന്ത്രാലയം
ഇന്ത്യയിൽ നിർമ്മിച്ചതോ ഇറക്കുമതി ചെയ്യുന്നതോ ആയ വിവിധ വിഭാഗങ്ങളിലുള്ള ലൈറ്റ്, മീഡിയം, ഹെവി ഡ്യൂട്ടി മോട്ടോർ വാഹനങ്ങൾ, ഇന്ധന ഉപഭോഗ മാനദണ്ഡങ്ങൾ  പാലിക്കുന്നത് സംബന്ധിച്ച വിജ്ഞാപനം പുറപ്പെടുവിച്ചു.
ന്യൂ ഡൽഹി: ജൂലൈ 06 , 2022
ലൈറ്റ്, മീഡിയം, ഹെവി ഡ്യൂട്ടി മോട്ടോർ വാഹനങ്ങൾ, ഇന്ധന ഉപഭോഗ മാനദണ്ഡങ്ങൾ  പാലിക്കുന്നത് സംബന്ധിച്ച കേന്ദ്ര മോട്ടോർ വാഹന ചട്ടം  1989 ലെ ചട്ടം 115 ജി ഭേദഗതി ചെയ്തുകൊണ്ട് ഉപരിതല ഗതാഗത, ദേശീയ പാത മന്ത്രാലയം 2022 ജൂലൈ 1-ന് വിജ്ഞാപനം പുറപ്പെടുവിച്ചു. ഇന്ത്യയിൽ നിർമ്മിച്ചതോ ഇറക്കുമതി ചെയ്തതോ ആയ വിവിധ വിഭാഗങ്ങളിലുള്ള വാഹനങ്ങൾ. ഓട്ടോമോട്ടീവ് ഇൻഡസ്ട്രി സ്റ്റാൻഡേർഡ് 149-ൽ വ്യക്തമാക്കിയിരിക്കുന്ന നടപടിക്രമം അനുസരിച്ച് FCS പാലിക്കൽ പരിശോധിക്കേണ്ടതാണ്.
ഈ വിജ്ഞാപനത്തിന് മുമ്പ്, വാർഷിക ഇന്ധന ഉപഭോഗ മാനദണ്ഡം പാലിക്കുന്നത് M1 വിഭാഗത്തിലുള്ള മോട്ടോർ വാഹനങ്ങൾക്ക് മാത്രമായി പരിമിതപ്പെടുത്തിയിരുന്നു  മൊത്തം വാഹന ഭാരം  3.5 ടൺ വരെ. FCS-ന് അനുസൃതമായി വാഹനങ്ങളുടെ പരിധി വിപുലീകരിക്കുകയും കൂടുതൽ ഇന്ധനക്ഷമതയുള്ള വാഹനങ്ങൾ അവതരിപ്പിക്കുകയും ചെയ്യുക എന്നതാണ് വിജ്ഞാപനത്തിലൂടെ ലക്ഷ്യമിടുന്നത്.
ഈ വിജ്ഞാപനത്തിന് 2023 ഏപ്രിൽ 01 മുതൽ പ്രാബല്യമുണ്ടാകും. വിജ്ഞാപനം വന്ന തീയതി മുതൽ 30 ദിവസത്തിനുള്ളിൽ ബന്ധപ്പെട്ടവരിൽ നിന്നും അഭിപ്രായങ്ങൾ ക്ഷണിച്ചിട്ടുണ്ട്.
ഗസറ്റ് വിജ്ഞാപനം കാണാൻ ഇവിടെ ക്ലിക്ക് ചെയ്യുക
IE/SKY
(Visitor Counter : 107
നിതി ആയോഗ്
ഇന്ത്യയിലെ ദ്വിതീയ, തൃതീയ ചികിത്സാ കേന്ദ്രങ്ങളിലും ജില്ലാ ആശുപത്രികളിലും അടിയന്തര പരിചരണത്തിനും ശുശ്രൂഷയ്ക്കും ഉള്ള സൗകര്യങ്ങൾ സംബന്ധിച്ച ദേശീയതല വിലയിരുത്തൽ റിപ്പോർട്ട് നീതി ആയോഗ് പ്രസിദ്ധീകരിച്ചു
ന്യൂ ഡൽഹി: ഡിസംബർ 10, 2021
നീതി ആയോഗ് ഇന്ന് രണ്ട് സമഗ്ര റിപ്പോർട്ടുകൾ പ്രസിദ്ധീകരിച്ചു. ദ്വിതീയ, തൃതീയ ചികിത്സാ കേന്ദ്രങ്ങളിലും ജില്ലാ ആശുപത്രികളിലും അടിയന്തര പരിചരണത്തിനും ശുശ്രൂഷയ്ക്കും ഉള്ള സൗകര്യങ്ങൾ സംബന്ധിച്ച ദേശീയതല വിലയിരുത്തൽ റിപ്പോർട്ടുകളാണ് പ്രസിദ്ധീകരിച്ചത്. ഈ റിപ്പോർട്ടുകൾ അടിയന്തിര പരിചരണം ആവശ്യമുള്ള കേസുകളുടെ ആഴവും പരപ്പും വ്യക്തമാക്കുകയും വ്യവസ്ഥിതിയിൽ നിലനിൽക്കുന്ന പരിമിതികൾ പുറത്തുകൊണ്ടുവരുകയും, എടുത്തുകാണിക്കുകയും ചെയ്യുന്നു.
നിതി ആയോഗിന്റെ സഹകരണത്തോടെ ന്യൂ ഡൽഹി എയിംസിലെ JPNATC, എമർജൻസി മെഡിസിൻ വിഭാഗമാണ് ഈ പഠനങ്ങൾ നടത്തിയത്.
34 ജില്ലാ ആശുപത്രികൾ കൂടാതെ ഇന്ത്യയിലെ 28 സംസ്ഥാനങ്ങളിലെയും 2 കേന്ദ്ര ഭരണ പ്രദേശങ്ങളിലെയും സർക്കാർ - സ്വകാര്യ ആശുപത്രികളിലെ 100 എമർജൻസി കെയർ, ഇൻജുറി കെയർ സെന്ററുകളുടെ നിലവിലെ അവസ്ഥ പഠനങ്ങളിലൂടെ വിലയിരുത്തി. ആംബുലൻസ് സേവനങ്ങൾ, അടിസ്ഥാന സൗകര്യങ്ങൾ, മാനവവിഭവശേഷി, ഉപകരണങ്ങൾ, അവശ്യ മരുന്നുകൾ, കൃത്യമായ പരിചരണം, വിവിധ രോഗങ്ങൾ മൂലമുള്ള ജോലിഭാരം എന്നിവ ഉൾപ്പെടെ അടിയന്തര പരിചരണത്തിന്റെ എല്ലാ മേഖലകളിലും നിലനിൽക്കുന്ന പരിമിതികളുടെ വിശദമായ വിശകലനം റിപ്പോർട്ടിൽ പ്രതിപാദിച്ചിട്ടുണ്ട്.
ഗുരുതരാവസ്ഥയിലുള്ള രോഗികള്ക്ക് ആദ്യം നല്കേണ്ട ചികിത്സാപ്രക്രിയ പ്രതിപാദിക്കുന്ന രാജ്യവ്യാപക നയം, പരിചരണത്തിനുള്ള സ്റ്റാൻഡേർഡ് പ്രോട്ടോക്കോളുകൾ, മെഡിക്കല് ശുശ്രൂഷയിൽ സഹായിക്കുന്നതിന് പരിശീലനം സിദ്ധിച്ച വ്യക്തികൾ, രക്തബാങ്കുകളുടെ വിപുലീകരണം എന്നിവയ്ക്കൊപ്പം ലോകോത്തര ആംബുലൻസ് സേവനങ്ങൾ വർദ്ധിപ്പിക്കേണ്ടതിന്റെ ആവശ്യകതയും റിപ്പോർട്ട് എടുത്തുകാട്ടുന്നു.
പഠനവിധേയമാക്കിയ കേന്ദ്രങ്ങളിൽ, അംഗീകൃതവും നിലവിൽ അക്കാദമിക് പദ്ധതി നിലനിൽക്കുന്നവയും മികച്ച പ്രകടനം കാഴ്ചവച്ചത് ഇതുസംബന്ധമായ തുടർ നടപടികൾ സ്വീകരിക്കേണ്ടതിന്റെ ആവശ്യകത അടിവരയിടുന്നു. ഈ പഠനഫലങ്ങൾ ഇന്ത്യയിലെ എല്ലാ തലങ്ങളിലുമുള്ള ആരോഗ്യ സംരക്ഷണ സൗകര്യങ്ങളുടെ എമർജൻസി കെയർ സേവനങ്ങൾ മെച്ചപ്പെടുത്തുന്നതിനും ശക്തിപ്പെടുത്തുന്നതിനുമുള്ള നയ രൂപീകരണത്തിനാവശ്യമായ വിവരങ്ങൾ പ്രദാനം ചെയ്യും.
റിപ്പോർട്ടുകളുടെ പൂർണ്ണരൂപം ഇനിപ്പറയുന്ന ലിങ്കുകളിൽ ലഭ്യമാണ്:
https://www.niti.gov.in/sites/default/files/2021-12/AIIMS_STUDY_1.pdf
RRTN/SKY
പ്രധാനമന്ത്രിയുടെ ഓഫീസ്
സൗദി വിദേശകാര്യ മന്ത്രി ഫൈസൽ ബിൻ ഫർഹാൻ അൽ സൗദ് രാജകുമാരൻ പ്രധാനമന്ത്രി നരേന്ദ്ര മോദിയെ സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് സൗദി അറേബ്യയിലെ വിദേശകാര്യ മന്ത്രി ഫൈസൽ ബിൻ ഫർഹാൻ അൽ സൗദ് രാജകുമാരനുമായി കൂടിക്കാഴ്ച നടത്തി.
ഇരുരാജ്യങ്ങൾക്കുമിടയിൽ സ്ഥാപിതമായ സ്ട്രാറ്റജിക് പങ്കാളിത്ത കൗൺസിലിന്റെ കീഴിലുള്ള വിവിധ ഉഭയകക്ഷി സംരംഭങ്ങളുടെ പുരോഗതി യോഗം അവലോകനം ചെയ്തു. ഊർജ്ജം, ഐടി, പ്രതിരോധ നിർമ്മാണം തുടങ്ങിയ പ്രധാന മേഖലകളിൽ ഉൾപ്പെടെ സൗദി അറേബ്യയിൽ നിന്ന് കൂടുതൽ നിക്ഷേപം ഉണ്ടായിക്കാണാനുള്ള ഇന്ത്യയുടെ താൽപര്യം പ്രധാനമന്ത്രി പ്രകടിപ്പിച്ചു.
അഫ്ഗാനിസ്ഥാനിലെ സാഹചര്യം ഉൾപ്പെടെ മേഖലയിലെ സംഭവവികാസങ്ങളെക്കുറിച്ചുള്ള കാഴ്ചപ്പാടുകളും ഇരുവരും കൈമാറി.
കോവിഡ് -19 മഹാമാരിയുടെ സമയത്ത് ഇന്ത്യൻ പ്രവാസികളുടെ ക്ഷേമം നോക്കിയതിന് സൗദി അറേബ്യയ്ക്ക് പ്രധാനമന്ത്രി പ്രത്യേക നന്ദിയും അഭിനന്ദനവും അറിയിച്ചു.
സൗദി രാജാവ്, സൗദി അറേബ്യയിലെ കിരീടാ വകാശി എന്നിവർക്കും പ്രധാനമന്ത്രി അഭിവാദ്യ ങ്ങൾ അർപ്പിച്ചു
പ്രത്യേക സേവനങ്ങളും ഫീച്ചറുകളും
പ്രധാനമന്ത്രി ഗതി ശക്തി ദേശീയ മാസ്റ്റർ പ്ലാനിനെക്കുറിച്ച് ദക്ഷിണ മേഖലയിൽ സംഘടിപ്പിക്കുന്ന പ്രാദേശിക ശിൽപശാല 2023 മാർച്ച് 10-11 തീയതികളിൽ കൊച്ചിയിൽ നടക്കും
കൊച്ചി: മാർച്ച് 9, 2023
കേന്ദ്ര വാണിജ്യ വ്യവസായ മന്ത്രാലയത്തിന്റെ കീഴിലുള്ള വ്യവസായ-ആഭ്യന്തര വ്യാപാര പ്രോത്സാഹന വകുപ്പ്  പ്രധാനമന്ത്രി ഗതി ശക്തി ദേശീയ മാസ്റ്റർ പ്ലാൻ സംബന്ധിച്ച്  2023 മാർച്ച് 10-11 തീയതികളിൽ  ദക്ഷിണ മേഖലയ്ക്കായി കൊച്ചിയിലെ ലെ മെറിഡിയനിൽ ഒരു ശിൽപശാല സംഘടിപ്പിക്കുന്നു.
രണ്ട് ദിവസത്തെ ശിൽപശാലയിൽ വിവിധ കേന്ദ്ര മന്ത്രാലയങ്ങളിലെയും വകുപ്പുകളിലെയും മുതിർന്ന ഉദ്യോഗസ്ഥർ പങ്കെടുക്കും. കേരളം, കർണാടക, ആന്ധ്രാപ്രദേശ്, തെലങ്കാന, തമിഴ്നാട്, ആൻഡമാൻ നിക്കോബാർ ദ്വീപുകൾ, പുതുച്ചേരി, ലക്ഷദ്വീപ്, ദാദ്ര ആൻഡ് നഗർ ഹവേലി, ദാമൻ ദിയു എന്നിവിടങ്ങളിൽ നിന്നുള്ള ഗവൺമെന്റ് പ്രതിനിധികളും ശിൽപശാലയിൽ പങ്കെടുക്കും.
അടിസ്ഥാന സൗകര്യ വികസനവും സാമൂഹിക മേഖലാ ആസൂത്രണവും സംബന്ധിച്ച ചർച്ചകൾ, പ്രധാനമന്ത്രി ഗതി ശക്തി പദ്ധതിയുടെ സമഗ്ര സമീപനത്തോടെയുള്ള സ്വീകരണം സംബന്ധിച്ച പ്രദർശനം, സംസ്ഥാന/ കേന്ദ്രഭരണ പ്രദേശങ്ങളുടെ മികച്ച പ്രവർത്തനങ്ങളുടെ പ്രദർശനം, സേവനങ്ങളുടെയും ഉപകരണങ്ങളുടെയും വിന്യാസവുമായി ബന്ധപെട്ട വിവിധ ലോജിസ്റ്റിക്സ് ഘടകങ്ങൾ പ്രദർശിപ്പിക്കുന്നതിനുള്ള ഏകീകൃത ലോജിസ്റ്റിക് ഇന്റർഫേസ് പ്ലാറ്റ്ഫോമിന്റെ  അവതരണം എന്നിവ ശിൽപശാലയുടെ ഒന്നാം ദിനം സംഘടിപ്പിച്ചിട്ടുണ്ട്.
സുസ്ഥിര നഗരങ്ങൾ സൃഷ്ടിക്കുന്നതിനുള്ള സംസ്ഥാന ലോജിസ്റ്റിക് നയങ്ങളുടെ രൂപീകരണം,നിർവ്വഹണം, നിരീക്ഷണം എന്നിവയെക്കുറിച്ചുള്ള ചർച്ചകളോടൊപ്പം ദേശീയ ലോജിസ്റ്റിക് നയത്തിന്റെയും സമഗ്ര ലോജിസ്റ്റിക് ആക്ഷൻ പ്ലാനിന്റെയും പ്രധാന സവിശേഷതകളെക്കുറിച്ചുള്ള അവതരണവും ശിൽപശാലയുടെ രണ്ടാം ദിവസം സംഘടിപ്പിച്ചിട്ടുണ്ട്. തുറമുഖ കണക്റ്റിവിറ്റിയും തീരദേശ പദ്ധതികളും പഠിക്കാൻ കൊച്ചി തുറമുഖം സന്ദർശിക്കുന്നതും ദിനാചരണത്തിന്റെ ഭാഗമാണ്.
രാജ്യത്തുടനീളം ആസൂത്രണം ചെയ്യുന്ന അഞ്ച് മേഖലാ ശില്പശാലകളിൽ രണ്ടാമത്തേതാണ് കൊച്ചിയിലെ ശില്പശാല. സംസ്ഥാന/കേന്ദ്രഭരണപ്രദേശങ്ങളുമായി സഹകരിച്ചാണ് വ്യവസായ-ആഭ്യന്തര വ്യാപാര പ്രോത്സാഹന വകുപ്പ് ഇവ സംഘടിപ്പിക്കുന്നത്. പിഎം ഗതിശക്തി ദേശീയ മാസ്റ്റർ പ്ലാനിന്റെ  പങ്കാളികളിൽ ഊർജസ്വലത നിറയ്ക്കാനും സമന്വയം സൃഷ്ടിക്കാനും ഇത് ലക്ഷ്യമിടുന്നു. സമഗ്ര ആസൂത്രണത്തിനായി സ്റ്റേറ്റ് ടെക്നിക്കൽ സപ്പോർട്ട് യൂണിറ്റുകളുടെ  സ്ഥാപന സംവിധാനം ശക്തിപ്പെടുത്തുന്നതിലും പ്രാദേശിക ശിൽപശാലകൾ ശ്രദ്ധ കേന്ദ്രീകരിക്കുന്നു. പിഎം ഗതിശക്തി ദേശീയ മാസ്റ്റർ പ്ലാൻ സ്വീകരിക്കുന്നതിലും നടപ്പിലാക്കുന്നതിലുമുള്ള പൊതുവായ വെല്ലുവിളികളും പ്രശ്നങ്ങളും തിരിച്ചറിയുക, പ്രധാനമന്ത്രി ഗതിശക്തി സ്വീകരിക്കുന്നതിനുള്ള ജില്ലാതല ആസൂത്രണ രൂപരേഖ സംബന്ധിച്ച ചർച്ചകൾ എന്നിവയും ശ്രദ്ധാകേന്ദ്രങ്ങൾ ആണ്
പിഎം ഗതിശക്തി ദേശീയ മാസ്റ്റർ പ്ലാനിന്റെ സമഗ്ര ആസൂത്രണത്തിനും പദ്ധതി നടത്തിപ്പിനുമായി 36 സംസ്ഥാന /കേന്ദ്രഭരണ പ്രദേശങ്ങളും എംപവേർഡ് ഗ്രൂപ്പ് ഓഫ് സെക്രട്ടറിമാർ , നെറ്റ്വർക്ക് പ്ലാനിംഗ് ഗ്രൂപ്പ് , ടെക്നിക്കൽ സപ്പോർട്ട് യൂണിറ്റ്  എന്നിവ രൂപീകരിച്ചിട്ടുണ്ട്.
SKY
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ ജന്മദിനത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
രാഷ്ട്രപിതാവ് മഹാത്മാഗാന്ധിയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി രാജ്ഘട്ടിൽ ശ്രദ്ധാഞ്ജലി അർപ്പിച്ചു.
അദ്ദേഹം തന്റെ ഒരു ചിത്രം എക്സിൽ പോസ്റ്റ് ചെയ്തു, അതിന്റെ അടിക്കുറിപ്പ് :
"ഇന്ന് രാവിലെ രാജ്ഘട്ടിൽ ഗാന്ധിജിക്ക് ശ്രദ്ധാഞ്ജലി അർപ്പിച്ചു."
Earlier this morning, paid homage to Gandhi Ji at Rajghat. pic.twitter.com/aL1dcwD7N7
— Narendra Modi  October 2, 2023
യുവജനകാര്യ, കായിക മന്ത്രാലയം
ഇ-ഖേല് പാഠശാല സമാപന ചടങ്ങ് കേന്ദ്ര മന്ത്രി അനുരാഗ് സിംഗ് താക്കൂര് ഓണ്ലൈനിലൂടെ ഉദ്ഘടാനം ചെയ്യും
കേന്ദ്ര യുവജനകാര്യ കായിക മന്ത്രാലയത്തിന് കീഴിലുള്ള തിരുവനന്തപുരത്തെ സായ് എല്എന്സിപിഇ അടിസ്ഥാനതലത്തിൽ കായികാധ്യാപകര്ക്കും, കോച്ചുമാര്ക്കും, കായികതാരങ്ങള്ക്കും വേണ്ടി സംഘടിപ്പിച്ച അത്യാധുനിക ഓണ്ലൈന് പ്ലാറ്റ്ഫോം പരിശീലന പരിപാടിയായ ഇ-ഖേല് പാഠശാലയുടെ സമാപന ചടങ്ങ് 2022 നാളെ  രാവിലെ 9.30 ന് കേന്ദ്ര യുവജനകാര്യ, കായിക മന്ത്രി ശ്രീ. അനുരാഗ് സിംഗ് താക്കൂര് ഓണ്ലൈനിലൂടെ ഉദ്ഘാടനം ചെയ്യും. വിദ്യാഭ്യാസ മന്ത്രാലയം, ഖേലോ ഇന്ത്യ, ഫിറ്റ് ഇന്ത്യ എന്നിവയവുമായി സഹകരിച്ചാണ് ഇ-ഖേല് പാഠശാല സംഘടിപ്പിച്ചത് .
ഭൂമിശാസ്ത്ര പരിമിതികള്ക്കതീതമായി രാജ്യത്തിന്റെ എല്ലാ കോണുകളിലേക്കും സ്പോർട്സുമായി ബന്ധപ്പെട്ട അറിവുകള് പ്രാപ്യമാക്കുന്നതാണ് ഇ-ഖേല് പാഠശാലയുടെ ലക്ഷ്യം. ദേശീയ സ്പോര്ട്സ് ഫെഡറേഷനുകള്, പ്രഗത്ഭരായ പരിശീലകര്, അത്ലറ്റുകള്, വിഷയ വിദഗ്ധര് എന്നിവരുമായി കൂടിയാലോചിച്ച് വികസിപ്പിച്ചെടുത്ത പാഠ്യപദ്ധതിയാണ് ഇതില് അടങ്ങിയിരിക്കുന്നത്. ഇ-ഖേല് പാഠശാലയില് ഉപയോക്താക്കളുടെ വിലയിരുത്തലിനും സര്ട്ടിഫിക്കേഷനും വ്യവസ്ഥയുണ്ട്. 41 ദിവസങ്ങളിലായി 40 സെഷനുകളില് 5000 പേര്ക്കാണ് സായി ഇ-ഖേല് പാഠശാലയിലൂടെ പരിശീലനം നൽകിയത്.
Link :https://us02web.zoom.us/j/86109871926
(Zoom Id: 861 0987 1926
പ്രത്യേക സേവനങ്ങളും ഫീച്ചറുകളും
ആദ്യ തദ്ദേശീയ ഹൈഡ്രജൻ ഇന്ധന സെൽ യാനം വികസിപ്പിക്കാനും നിർമ്മിക്കാനും ഇന്ത്യ
കൊച്ചി: 2022 ഏപ്രിൽ 30
ഹരിത കപ്പൽ ഗതാഗതത്തിലേക്കുള്ള രാജ്യത്തിന്റെ മുന്നേറ്റത്തിന് തുടക്കമിട്ടുകൊണ്ട്, കൊച്ചിൻ ഷിപ്പ്യാർഡ് ലിമിറ്റഡിൽ ആദ്യ തദ്ദേശീയ ഹൈഡ്രജൻ ഇന്ധന വൈദ്യുത യാനം വികസിപ്പിക്കാനും നിർമ്മിക്കാനും കേന്ദ്ര തുറമുഖ, ഷിപ്പിംഗ്, ജലപാത മന്ത്രാലയം തീരുമാനിച്ചു. കൊച്ചിൻ ഷിപ്പ്യാർഡ് ലിമിറ്റഡും , ദി എനർജി ആൻഡ് റിസോഴ്സ്സ് ഇൻസ്റ്റിറ്റ്യൂട്ടുമായി  ചേർന്ന് മന്ത്രാലയം സംഘടിപ്പിച്ച ഹരിത കപ്പൽ ഗതാഗതത്തിനെക്കുറിച്ചുള്ള ശിൽപശാലയിൽ, കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ, ആഗോള സമുദ്ര ഗതാഗത രംഗത്ത് ഹരിത പരിവർത്തനം സാധ്യമാക്കുന്ന, ഹൈഡ്രജൻ ഇന്ധനമുള്ള വൈദ്യുത യാനങ്ങൾ നിർമ്മിക്കുന്നതിനുള്ള ഗവണ്മെന്റ്റിന്റ്റെ പദ്ധതി അവതരിപ്പിച്ചു. ഹരിത ഊർജ്ജം, സുസ്ഥിരവും ചെലവ് കുറഞ്ഞതുമായ ഇതര ഇന്ധനങ്ങൾ എന്നിവയിൽ നൂതനവും നവീനവുമായ സാങ്കേതിക വിദ്യ കൈവരിക്കാനുള്ള ഇന്ത്യയുടെ പരിവർത്തന ശ്രമങ്ങളുടെ ഭാഗമാണ് ഈ നീക്കം.
ഇന്ത്യൻ പങ്കാളികളുമായി സഹകരിച്ച് CSL ആണ് പദ്ധതി നടപ്പാക്കുകയെന്ന് മന്ത്രി വ്യക്തമാക്കി. ഹൈഡ്രജൻ ഫ്യുവൽ സെൽ, പവർ ട്രെയിൻ, ഇന്ത്യൻ രജിസ്റ്റർ ഓഫ് ഷിപ്പിംഗ് എന്നീ മേഖലകളിൽ KPIT ടെക്നോളജീസ് ലിമിറ്റഡുമായും ഇന്ത്യൻ ഡെവലപ്പർമാരുമായും CSL പങ്കാളിത്തത്തോടെ അത്തരം കപ്പലുകൾക്കുള്ള ചട്ടങ്ങളും നിയന്ത്രണ സംവിധാനങ്ങളും വികസിപ്പിക്കുന്നതിനുള്ള അടിസ്ഥാന പ്രവർത്തനങ്ങൾ ഇതിനോടകം ആരംഭിച്ചു കഴിഞ്ഞു.
'ഫ്യൂവൽ സെൽ ഇലക്ട്രിക് വെസ്സൽ'  എന്ന് വിളിക്കുന്ന ലോ ടെമ്പറേച്ചർ പ്രോട്ടോൺ എക്സ്ചേഞ്ച് മെംബ്രൻ ടെക്നോളജി  അടിസ്ഥാനമാക്കിയുള്ള ഹൈഡ്രജൻ ഇന്ധന വൈദ്യുത യാനത്തിന് ഏകദേശം 17.50 കോടി രൂപ ചെലവ് പ്രതീക്ഷിക്കുന്നു. ഇതിൽ 75% ഇന്ത്യാ ഗവൺമെന്റാണ് വഹിക്കുന്നത്.
2070-ഓടെ കാർബൺ ബഹിർഗമനത്തിൽ സന്തുലിത കൈവരിക്കുകയെന്ന പ്രധാനമന്ത്രിയുടെ ലക്ഷ്യം സാക്ഷാത്കരിക്കുന്നതിനും, ഇന്റർനാഷണൽ മാരിടൈം ഓർഗനൈസേഷൻ  നിശ്ചയിച്ചിട്ടുള്ള മാനദണ്ഡങ്ങൾ പാലിക്കുന്നതിനും ഹൈഡ്രജൻ ഇന്ധനമുള്ള വൈദ്യുത കപ്പലുകളുടെ വികസനം രാജ്യത്തെ സഹായിക്കുമെന്ന് പ്രതീക്ഷിക്കുന്നു. അന്താരാഷ്ട്ര കപ്പൽഗതാഗതത്തിൽ കാർബൺ ബഹിർഗമന തീവ്രത 2030-ഓടെ 40% കുറയ്ക്കാനും, 2050-ഓടെ 70% കുറയ്ക്കാനുമാണ് IMO ലക്ഷ്യമിട്ടിരിക്കുന്നത്.
ഗ്രീൻ ഷിപ്പിംഗ് ഇൻ ഇന്ത്യ - 2022 ശിൽപശാല ഇന്ന് കൊച്ചിയിൽ  നടന്നു. തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശാന്തനു ഠാക്കൂർ, MoPSW സെക്രട്ടറി ഡോ സഞ്ജീവ് രഞ്ജൻ, NITI ആയോഗ് CEO ശ്രീ അമിതാഭ് കാന്ത്, TERI ഡയറക്ടർ ജനറൽ ഡോ വിഭാ ധവാൻ, CSL CMD ശ്രീ മധു എസ് നായർ തുടങ്ങി നിരവധി പ്രമുഖർ യോഗത്തിൽ പങ്കെടുത്തു.
(Visitor Counter : 85